Diari Oficial de la Generalitat Valenciana


Sumari del DOGV 4904, del 16-12-2004 (2004/12141)

ORDE de 9 de desembre de 2004, de la Conselleria de Benestar Social, per la qual es regulen i es convoquen ajudes a persones amb ancians i ancianes dependents a càrrec seu per a l'exercici de l'any 2005, a l'empara del Decret 331/1995, de 3 de novembre, del Govern Valencià.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4904

Data del DOGV
:   16-12-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/12122


Data del document
:   09-12-2004

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * tercera edat
    * ajuda social
    * suport econòmic
    * ajuda pública
    * família

ORDE de 9 de desembre de 2004, de la Conselleria de Benestar Social, per la qual es regulen i es convoquen ajudes a persones amb ancians i ancianes dependents a càrrec seu per a l'exercici de l'any 2005, a l'empara del Decret 331/1995, de 3 de novembre, del Govern Valencià. [2004/X12707]
  
El Decret 331/1995, de 3 de novembre, del Govern Valencià, va establir l'ajuda econòmica per a l'atenció d'ancians i ancianes des de l'àmbit familiar.
  
Posteriorment va ser promulgada la Llei de la Generalitat Valenciana 5/1997, de 25 de juny, per la qual es regula el Sistema de Servicis Socials, el qual inclou, dins de les seues responsabilitats, la de donar resposta a diferents problemes socials per mitjà de l'aportació dels recursos financers, tècnics, humans i organitzatius necessaris.
  
En la dita Llei s'ha vist regulada, específicament, en l'article 38.f), esta ajuda, com a dirigida a l'àmbit familiar o a un nucli convivencial donat. Ajuda que es va incloure, posteriorment, dins del Pla de Qualitat Assistencial Gerontológica de la Generalitat Valenciana, aprovat per l'Acord del Consell d'1 de setembre de 1998, així com aquelles destinades a recolzar l'acolliment d'ancians i ancianes en una unitat familiar acollidora quan no existisca vincle de parentiu entre ells i la mencionada unitat familiar, entre altres, i que és desenvolupada quant a requisits, condicions i quanties en la present Orde.
  
Amb això, es fomenta l'estada de les persones ancianes dins d'una llar, evitant el seu ingrés en un àmbit residencial, atés que, a través de l'ajuda prevista en esta orde, s'assolix l'objectiu d'afavorir la integració en la unitat familiar i la solidaritat amb les persones majors, per mitjà de l'atenció als ancians o ancianes, al si d'un ambient familiar, evitant amb això els desarrelaments del seu nucli de convivència i pal·liant les situacions de soledat o marginació.
  
L'esmentada integració s'aconseguix, d'acord amb el que establix l'art. 2 del Decret 331/1995, per mitjà de l'ajuda econòmica a aquelles persones que, tenint a càrrec seu les tasques pròpies de la llar, assumisquen l'atenció integral d'un ancià o anciana dependent a fi de remeiar una situació de necessitat que afecte la seua autonomia, recolzant el seu normal desenvolupament humà i afavorint la seua integració social, gràcies a les atencions diàries per part del beneficiari de l'ajuda.
  
Amb l'adhesió al Pla Gerontològic del programa per a l'atenció d'ancians i ancianes dependents en la seua llar, es planteja la necessitat adaptar-se a les directrius emanades pel Ministeri, dins del marc que permet la disposició addicional segona del Decret 331/1995.
  
En virtut d'això i fent ús de les facultats que em conferix el Decret 120/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria de Benestar Social i l'Art. 47.11 del Text Refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991,
  
ORDENE
  
CapÍtol I
  
Ajudes per a l'atenció d'ancians i ancianes
  
des de l'àmbit familiar
  
Article 1. Àmbit i objecte
  
L'objecte d'estes ajudes és el d'atorgar suport econòmic per l'atenció d'ancians o ancianes dependents des de l'àmbit familiar l'any 2005, per a aconseguir la seua permanència en el seu nucli convivencial d'origen i evitar el seu internament residencial.
  
Article 2. Beneficiaris
  
1. Podran ser beneficiaris d'estes ajudes, les persones que, dedicant-se a l'atenció d'un ancià o anciana, reunisquen els requisits establits en esta orde.
  
2. A l'efecte d'estes ajudes es consideraran sol·licitants reiterats de l'exercici anterior, les persones que havent sol·licitat l'ajuda prevista en esta orde per a l'exercici 2004, reiteren la seua sol·licitud a l'empara d'esta convocatòria, presentant per a això una nova sol·licitud a què s'acompanyaran els documents exigits en l'article 6.
  
La consideració d'una sol·licitud reiterada implicarà, en el cas que la sol·licitud efectuada en l'exercici 2005 complisca els requisits preceptuats per la present orde, el reconeixement de l'ajuda amb data d'efectes 1 de gener del 2005.
  
En tot cas, en tal supòsit, s'hauran de complir les condicions següents:
  
2.1. Que el o la sol·licitant i l'ancià o anciana siguen els mateixos que figuren en la sol·licitud formulada en l'exercici 2004.
  
No obstant això, es consideraran també reiterades les sol·licituds que es referisquen als supòsits previstos en els apartats 1.a.1. i 1.a.2. de l'article 15 d'esta orde.
  
2.2. Que l'ancià o anciana siga dependent, entenent com a tal que estiga en situació de necessitat que afecte la seua autonomia, justificativa de l'atenció per la persona sol·licitant, cosa que s'acreditarà d'acord amb l'informe mèdic de l'article 6.
  
2.3.Que es troben en alguna d'estes situacions:
  
a) Que en l'exercici 2004 se'ls haguera concedit l'ajuda, sense haver-se extingit esta per qualsevol de les causes previstes en l'article 15 de l'Orde de 17 de novembre del 2003, de la Conselleria de Benestar Social (DOGV núm. 4.647 de 10 de desembre), per la qual es regulen i es convoquen ajudes dirigides a atenció d'ancians i ancianes des de l'àmbit familiar.
  
b) Que l'ajuda sol·licitada per a l'exercici 2004, s'haguera denegat per falta de dotació pressupostària.
  
El compliment d'estes condicions serà verificat d'ofici per la direcció territorial de Benestar Social corresponent, després de rebre la sol·licitud d'ajuda per al present exercici, junt amb la documentació complementària que s'exigix en el present article.
  
Article 3. Requisits
  
1. Els requisits necessaris per a la concessió d'estes ajudes són els següents:
  
1.a. Respecte a la persona sol·licitant:
  
1.a.1. Residir a la Comunitat Valenciana i estar empadronada en algun municipi seu.
  
1.a.2. Tindre complits 45 anys o més, a 31 de desembre de l'any 2004.
  
1.a.3. No exercir cap treball remunerat per compte propi o d'altri, durant el període per al qual se sol·licita l'ajuda.
  
1.a.4. Dedicar-se exclusivament a les tasques pròpies de la llar i a la cura d'un ancià o anciana, a fi de remeiar una situació de necessitat que afecta la seua autonomia, recolzant el seu normal desenvolupament humà i afavorint la seua integració social, bé al si del nucli familiar o en domicili pròxim, segons allò que s'ha assenyalat en l'article 4.
  
1.a.5. Respecte als ingressos obtinguts en l'exercici que es justifica:
  
1.a.5.a. No haver percebut rendiments del treball personal ni d'activitats professionals, empresarials, agrícoles i ramaderes, excepte els següents:
  
- La pensió mínima de viudetat de la Seguretat Social per al seu tram d'edat, establida en el 2003 en 4.081,98 euros per a les persones menors de 60 anys, en 5.115,46 euros per a les menors de 60 anys amb càrregues familiars, en 5.115,46 euros per a les persones que tenen entre 60 i 64 anys, i en 5.651,52 euros per a les persones amb 65 anys.
  
- La mateixa ajuda per a l'atenció d'ancians i ancianes des de l'àmbit familiar.
  
1.a.5.b. Per altres conceptes, establits en l'apartat 2.b. d'este article, no haver obtingut ingressos superiors a 3.746,70 euros.
  
1.b. Respecte a la persona anciana:
  
1.b.1. Tindre nacionalitat espanyola, residir a la Comunitat Valenciana i estar empadronada en algun municipi seu.
  
1.b.2. Tindre complits 75 anys o més, a 31 de desembre de l'any 2004.
  
1.b.3. Residir en el domicili familiar del sol·licitant, integrada en la unitat familiar, tenint llaços de parentiu amb la persona sol·licitant, o bé residir en un domicili pròxim, segons allò que s'ha assenyalat en l'article 4 d'esta orde.
  
1.b.4. Si viu en distint domicili que la persona sol·licitant, haurà de complir els següents requisits econòmics:
  
1.b.4.a) Els ingressos percebuts per l'ancià o anciana no podran ser superiors a la pensió mínima de jubilació de la Seguretat Social per a persones majors de 65 anys, amb cònjuge a càrrec, corresponent a l'exercici de 2003, establida en 6.655,32 euros.
  
Al muntant anual derivat de la percepció anteriorment mencionada podrà afegir-se fins un màxim de 3.746'70 euros anuals per altres conceptes.
  
1.b.4.b) Només podrà conviure amb altres persones que hagen assolit l'edat de jubilació, entesa esta com a 65 anys complits a 31 de desembre de l'any 2004, i que cada una d'elles no haguera percebut, per a l'exercici que es justifica, ingressos superiors a 6.655,32 euros anuals. Les mencionats convivents no seran tinguts en compte per al càlcul de la renda per capita de la unitat familiar.
  
1.b.5. Que la persona anciana siga dependent, entenent com a tal que estiga en situació de necessitat que afecte la seua autonomia, justificativa de l'atenció per la persona sol·licitant, cosa que s'acreditarà per l'obtenció d'una puntuació en l'informe mèdic superior a 10 punts, d'acord amb el barem annex a la present orde (annex I).
  
1.c. Respecte a la unitat familiar:
  
1.c.1. La renda per capita, corresponent a l'exercici que es justifica, de la unitat familiar a què pertany la persona sol·licitant no podrà superar la quantia anual de 5.254'76 euros.
  
1.c.2. En el cas d'unitat familiar integrada únicament per la persona sol·licitant, qui al seu torn és perceptora de la pensió mínima de viudetat en la seua modalitat de persona amb 65 anys, el límit de la renda per capita corresponent a l'exercici que es justifica serà de 5.651,52 euros.
  
2. A l'efecte del que establix esta orde s'entendran per ingressos els conceptes següents:
  
2.a. Els procedents del rendiment del treball, que seran computats pels seus imports íntegres, i els procedents d'activitats professionals, empresarials, agrícoles i ramaderes, que es computaran pels seus rendiments nets.
  
2.b. Altres conceptes, detallats a continuació, que seran computats pels seus imports íntegres:
  
2.b.1. Els procedents de pensions compensatòries.
  
2.b.2. Els procedents del capital immobiliari. No seran computats els procedents en concepte de vivenda habitual.
  
2.b.3. Els procedents del capital mobiliari.
  
2.b.4. Els guanys patrimonials, independentment del seu període de generació.
  
3. Per al càlcul de la renda per capita de la unitat familiar del sol·licitant caldrà ajustar-se al següent:
  
3.a. Als efectes d'esta orde, s'entendrà per unitat familiar la convivència en el mateix domicili del beneficiari de l'ajuda amb altres persones, unides amb aquell per matrimoni o relació anàloga a la conjugal i per llaços de parentiu, de consanguinitat o afinitat, fins al tercer grau.
  
3.b. S'entendrà per renda per capita anual la quantitat que resulte de dividir els ingressos anuals de la unitat familiar pel nombre de persones que la componen. Per al seu càlcul s'inclouran els ingressos obtinguts pel beneficiari de l'ajuda i tots els membres que integren la unitat familiar. Els ingressos percebuts per la persona anciana es computaran, exclusivament, quan esta convisca amb el o la sol·licitant de l'ajuda.
  
3.c. Per al càlcul de la renda per capita no s'inclourà la mateixa prestació corresponent a esta ajuda, percebuda pel sol·licitant en l'exercici que es justifica.
  
Article 4. Proximitat de domicili
  
Amb relació a la proximitat de domicilis de la persona sol·licitant i la persona anciana es considerarà com a tal:
  
1. Persones que residisquen en la mateixa població.
  
2. Persones que visquen en distintes poblacions. Tindran dret a l'ajuda sempre que les poblacions no disten més de 10 quilòmetres entre si. Este fet s'acreditarà per mitjà de diligència efectuada en l'expedient per un tècnic de la direcció territorial que tramite l'expedient.
  
Article 5. Quantia de l'ajuda econòmica
  
L'import de les ajudes econòmiques serà de 162 euros al mes i 180'3 euros al mes, en funció de quin siga el nivell de renda de la unitat familiar de la persona sol·licitant, segons el quadre següent:
  
Renda per càpita de la unitat familiar de la persona sol·licitant
  
Quan persona sol·licitant i anciana
  
residixen en mateix o distint domicili Import de l'ajuda
  
Fins a 2.803'72 euros 180'3 euros
  
De 2.803'73 euros a 5.254'76 euros 162 euros
  
Article 6. Documentació
  
La documentació que caldrà aportar per a la concessió d'esta ajuda, referida a tots els requisits assenyalats en els articles 3 i 4, serà la següent:
  
1. Sol·licitud realitzada en el model previst en esta orde, en què hauran de figurar les dades de la persona sol·licitant, de la persona anciana objecte d'atenció i de tots els convivents amb el sol·licitant i amb la persona anciana, en cas de conviure esta en distint domicili, i anirà degudament firmada per la persona sol·licitant (annex II).
  
2. De totes aquelles persones que consten en la sol·licitud de l'ajuda, que tingueren 16 o més anys complits a 1 de gener del 2003:
  
2.a. Fotocòpia del DNI.
  
2.b. Justificació dels ingressos referida a l'exercici de 2003, que es realitzarà per mitjà de la fotocòpia compulsada o cotejada de la declaració de l'impost sobre la renda de les persones físiques corresponent a l'exercici 2003, incloent-hi tots els fulls, així com la d'ingrés o devolució degudament segellada.
  
En el supòsit que s'haja presentat declaració complementària s'haurà d'aportar en les mateixes condicions establides en el paràgraf anterior.
  
Si es va estar exempt de l'obligació de presentar la declaració sobre la renda de les persones físiques de l'exercici 2003 o no n'hi ha, s'aportarà un certificat de l'Agència Tributària acreditatiu de no haver-la presentada.
  
2.c. Certificat de pensions referit a l'any 2003, expedit per la direcció provincial de l'Institut Nacional de la Seguretat Social.
  
3. De la persona sol·licitant:
  
3.a. Certificat o volant d'empadronament en què consten totes les persones que viuen al seu domicili. En el cas dels sol·licitants previstos en l'article 2 d'esta orde, si no haguera existit variació de domicili ni respecte als convivents de tal any, podran substituir este certificat per declaració jurada o promesa que no han variat les esmentades circumstàncies respecte a l'exercici anterior (annex II).
  
3.b. Per a les persones sol·licitants que tingueren menys de 65 anys a 1 de gener del 2005, certificat de vida laboral expedit l'any de la sol·licitud per l'administració.
  
3.c. Certificat de pensions referit a l'any 2003, expedit per la direcció provincial de l'Institut Nacional de la Seguretat Social.
  
3.d. Fitxa de manteniment de tercers, en la que figuren les dades del compte bancari de la persona sol·licitant com a titular o cotitular per a efectuar la domiciliació dels pagaments, si escau. Fitxa que serà presentada degudament omplida i segellada per l'entitat bancària (annex II).
  
4. De la persona anciana:
  
4.a. Acceptació per part de la persona anciana, o pel seu tutor o cuidador en cas d'incapacitat declarada per sentència, de l'atenció rebuda pel o la sol·licitant. La mencionada acceptació s'entendrà realitzada per mitjà de la firma, bé de la persona anciana, bé del seu tutor o cuidador, en la mateixa sol·licitud.
  
4.b. En el cas de residir al mateix domicili que la persona sol·licitant, justificació dels ingressos referida a l'exercici de 2003, que es realitzarà per mitjà de la fotocòpia compulsada o acarada de la declaració de l'Impost sobre la Renda de les Persones Físiques corresponent a l'exercici 2003, incloent-hi tots els fulls, així com la d'ingrés o devolució degudament segellada. En el supòsit que s'haja presentat declaració complementària s'haurà d'aportar en les mateixes condicions establides en el paràgraf anterior. Si es va estar exempt de l'obligació de presentar la declaració sobre la renda de les persones físiques de l'exercici 2003 o no n'hi ha, s'aportarà certificat de l'Agència Tributària acreditatiu de no haver-la presentada.
  
4.c. Certificat de pensions referit a l'any 2003, expedit per la direcció provincial de l'Institut Nacional de la Seguretat Social.
  
4.d. Informe mèdic, segons el model que s'adjunta a la sol·licitud, que formalitzarà el metge de capçalera del centre mèdic corresponent a la localitat de residència de la persona anciana, degudament firmat i segellat.
  
5. De la persona anciana i d'aquells que hi convisquen, només en el cas que esta residisca en distint domicili que el sol·licitant:
  
5.a. Certificat o volant d'empadronament on consten totes les persones que viuen en tal domicili. En el cas de persones incloses en sol·licituds reiterades de l'exercici anterior, previstos en l'article 2 d'esta orde, si no haguera existit variació de domicili ni respecte als convivents de tal any, podran substituir este certificat per una declaració jurada o promesa que no han variat les esmentades circumstàncies respecte a l'exercici anterior.
  
5.b. Justificació dels ingressos referida a l'exercici de 2003, que es realitzarà per mitjà de la fotocòpia compulsada o cotejada de la declaració de l'impost sobre la renda de les persones físiques corresponent a l'exercici 2003, incloent-n'hi tots els fulls, així com la d'ingrés o devolució degudament segellada. En el supòsit que s'haja presentat declaració complementària s'haurà d'aportar en les mateixes condicions establides en el paràgraf anterior. Si es va estar exempt de l'obligació de presentar la declaració de l'Impost sobre la Renda de les Persones Físiques de l'exercici 2003 o no n'hi ha, s'aportarà un certificat de l'Agència Tributària acreditatiu de no haver-la presentada.
  
5.c. Certificat de pensions referit a l'any 2003, expedit per la direcció provincial de l'Institut Nacional de la Seguretat Social.
  
5.d. Informe mèdic, segons el model que s'adjunta a la sol·licitud, que formalitzarà el metge de capçalera del centre mèdic corresponent a la localitat de residència de la persona anciana, degudament firmat i segellat.
  
6. Les persones que consten en la sol·licitud podran autoritzar, per mitjà de la seua firma, la Direcció General de Servicis Socials perquè sol·licite els certificats de pensions, de renda i de vida laboral, directament als distints organismes encarregats de la seua gestió, quan això siga preceptiu per a complir als requisits d'esta orde, sense perjuí que, si escau, puguen sol·licitar-se estos documents directament als interessats.
  
Article 7. Obligacions dels sol·licitants
  
Els sol·licitants d'esta ajuda quedaran obligats a comunicar, en el termini màxim de 30 dies des de la data en què es produïsca, qualsevol variació de la seua situació de residència, així com qualsevol altra circumstància que poguera tindre incidència en la conservació de l'ajuda concedida.
  
Quan de l'incompliment d'esta obligació es derive una percepció no conforme amb la normativa reguladora d'estes ajudes, l'interessat haurà de reintegrar les quantitats indegudament percebudes, des del primer dia del mes següent a aquell en què haguera variat la situació, siga quin siga el moment en què es detecte la dita variació, a més del corresponent interés de demora.
  
CapÍtol II
  
Procediment
  
Secció I
  
Lloc i termini de presentació
  
Article 8. Lloc de presentació
  
Les sol·licituds d'ajuda es presentaran, junt amb la documentació requerida, en la direcció territorial de Benestar Social de la província on residisca el sol·licitant, sense perjuí de poder presentar-la en els altres llocs previstos en l'article 38.4 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.
  
Quan la sol·licitud siga presentada en els registres dels ajuntaments o de les mancomunitats de municipis que actuen com a col·laboradors en la tramitació d'estes ajudes, es reconeixerà com a vàlida, a tots els efectes, la data d'esta presentació.
  
Article 9. Terminis de presentació
  
El termini per a presentar estes ajudes s'iniciarà l'endemà de la publicació de la present Orde en el Diari Oficial de la Generalitat Valenciana i finalitzarà el 31 de gener de l'any 2005.
  
No obstant això, en el cas de les excepcions previstes en els apartats 1.a.1. i 1.a.2. de l'article 15 d'esta orde, el termini de sol·licitud respecte al manteniment de l'ajuda concedida es mantindrà fins al mes posterior a la data en què s'haja notificat la causa de subrogació prevista en els apartats 1.a.1. i 1.a.2. de l'esmentat article 15. Si esta circumstància no s'haguera notificat dins del termini de 30 dies concedit per l'article 7 d'esta orde, l'ajuda es considerarà extingida, amb l'obligació de reintegrar les quantitats indegudament percebudes.
  
Si finalitzat el termini previst no s'haguera esgotat la línia pressupostària, podrà ampliar-se este mitjançant una tesolució de la Conselleria de Benestar Social. Este nou termini haurà de publicar-se en el Diari Oficial de la Generalitat Valenciana.
  
Secció II
  
Tramitació, resolució i recursos
  
Article 10. Tramitació
  
Per a la tramitació d'estes ajudes se seguirà el següent procediment.
  
1. Rebudes les sol·licituds per la direcció territorial de la Conselleria de Benestar Social, competent per raó del lloc de residència del sol·licitant, esta les verificarà i podrà realitzar d'ofici les actuacions que considere necessàries per a la determinació, el coneixement i la comprovació de les dades en virtut dels quals s'ha de pronunciar la resolució, procedint-se a l'estudi de les esmentades sol·licituds i de la documentació que haurà d'acompanyar-les.
  
Quan la sol·licitud no reunisca els requisits assenyalats en l'article 70 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que d'acord amb esta orde resulte exigible, es requerirà l'interessat, segons el que preveu l'article 71.1. de l'esmentada Llei, perquè, en el termini de deu dies, esmene la falta o acompanye els documents preceptius, amb la indicació que, si així no ho fera, se li tindrà per desistit en la seua petició, procedint-se a l'arxiu de la seua sol·licitud amb els efectes previstos en l'article 42 de la llei anteriorment esmentada.
  
En fase de la tramitació de l'expedient, a la vista de la documentació existent i de les obligacions que s'adquirisquen per la concessió de l'ajuda, es podran demanar informes als organismes i entitats que s'estime oportú i efectuar les comprovacions necessàries sobre l'exactitud de tot això.
  
Article 11. Resolució
  
Quant a la resolució dels distints expedients corresponents a estes ajudes, caldrà ajustar-s'hi al següent procediment.
  
1. Els directors o les directores territorials de Benestar Social, una vegada tramitats els expedients d'estes ajudes, remetran les diferents propostes de resolució individualitzada a la Direcció General de Servicis Socials, sent el director general de Servicis Socials el qui les resoldrà, per delegació de la consellera de Benestar Social, atenent-hi a les disponibilitats pressupostàries globals.
  
2. El termini màxim per a resoldre i notificar sobre la sol·licitud d'ajuda prevista en esta orde serà de 3 mesos a partir de la data en què es va presentar la sol·licitud. Transcorregut el termini abans mencionat sense que s'haguera notificat resolució expressa, els interessats, en aplicació del que disposa l'article 55 de la Llei 9/2001, de 27 de desembre, de la Generalitat Valenciana, de Mesures Fiscals, de Gestió Administrativa i Financera, i d'Organització de la Generalitat Valenciana, podran entendre desestimades les seues sol·licituds per silenci administratiu. Tot això, sense perjuí que subsistisca l'obligació legal de l'administració de resoldre expressament la petició formulada.
  
3. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
Article 12. Causes de denegació
  
Seran causes de denegació de les ajudes:
  
1.a. No complir algun dels requisits especificats en esta convocatòria per a poder accedir a les ajudes.
  
1.b. Figurar qualsevol de les persones que consten en la sol·licitud com a sol·licitant, persona anciana o convivent, en una altra sol·licitud d'ajuda. En tots els casos s'entendrà com a vàlida, únicament, la primera sol·licitud.
  
1.c. Haver esgotat el crèdit pressupostari destinat a estes ajudes.
  
En cas de produir-se una variació en les circumstàncies que puguen afectar la concessió de l'ajuda, abans que hi haja resolució expressa, no caldrà presentar una nova sol·licitud, sinó que estes podran entendre's com a modificació de la primera, respecte a la qual podrà realitzar-se un nou estudi després de ser sol·licitada la valoració de la dita circumstància i aportada pel sol·licitant la documentació adequada.
  
Article 13. Recursos
  
Contra les resolucions del director general de Servicis Socials, que actuarà per delegació de la consellera de Benestar Social, que posen fi a la via administrativa, podrà interposar-s'hi recurs contenciós administratiu, en el termini de dos mesos comptadors des de la notificació, davant la sala corresponent del Tribunal Superior de Justícia de la Comunitat Valenciana o, potestativament, recurs de reposició davant la Conselleria de Benestar Social, en el termini d'un mes, d'acord amb el que preveuen els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú i amb les condicions establides en la llei reguladora de la mencionada jurisdicció.
  
CapÍtol III
  
Del pagament i de la justificació de les subvencions
  
Article 14. Pagament de les ajudes
  
El pagament de les ajudes, una vegada resoltes estes, s'efectuarà de la manera següent:
  
1. En cas de concessió de l'ajuda, la seua meritació tindrà caràcter mensual, mentre es mantinguen els requisits exigits, procedint-se a l'abonament a través del compte bancari assenyalat per la persona sol·licitant.
  
2. El pagament s'efectuarà amb efectes del dia 1 del mes següent a la seua sol·licitud, excepte aquells sol·licitants previstos en l'article 2.2 d'esta orde, que es farà amb efectes de l'1 de gener de l'any 2005.
  
Els successius pagaments mensuals s'efectuaran amb efectes del dia 1 del mes en què naix l'obligació de pagament.
  
Article 15. Extinció, desistiment sense efectes, minoració de les ajudes i la seua revisió
  
Quant al procediment que caldrà seguir per als punts previstos en este article, serà el següent:
  
1. La percepció de l'ajuda econòmica quedarà condicionada al manteniment de les causes que van donar lloc al seu reconeixement, per la qual cosa es consideraran extingides i deixaran de percebre's en els següents casos.
  
1.a. Defunció del titular de l'ajuda o de la persona anciana. No obstant això, no es consideraran motiu d'extinció de l'ajuda els supòsits següents:
  
1.a.1. En cas de defunció del sol·licitant podrà subrogar-se en l'ajuda un altre membre de la unitat familiar, amb la sol·licitud prèvia d'este, sempre que es donen les circumstàncies següents:
  
1.a.1.a) Que el nou sol·licitant estiguera inclòs en la primera sol·licitud de l'ajuda.
  
1.a.1.b) Que el nou sol·licitant complisca els requisits de l'ajuda.
  
1.a.1.c) Que haja existit resolució respecte a la primera sol·licitud, i que esta haguera sigut estimatòria.
  
1.a.2. De la mateixa manera, en cas de defunció de la persona anciana cuidada, podrà ser efectuada, pel mateix sol·licitant, sol·licitud per a l'atenció d'una altra persona anciana, sempre que es donen les circumstàncies següents:
  
1.a.2.a) Que la nova persona anciana estiguera inclosa en la sol·licitud inicial.
  
1.a.2.b) Que la nova persona anciana complisca la resta de requisits de l'ajuda.
  
1.a.2.c) Que haja existit resolució respecte a la primera sol·licitud, i que esta haguera sigut estimatòria.
  
1.a.2.d) Que l'ancià o anciana siga dependent, entenent com a tal que estiga en situació de necessitat que afecte la seua autonomia, justificativa de l'atenció per la persona sol·licitant, cosa que s'acreditarà d'acord amb l'informe mèdic de l'article 6.
  
1.a.3. Ambdós supòsits es consideraran com a continuació de la primera sol·licitud. No obstant això, caldrà aportar la conformitat de la nova persona anciana o persona sol·licitant (annex III) i l'informe mèdic justificatiu de la necessitat dependència, modificant-se la quantia de l'ajuda que caldrà percebre en funció de la nova renda per capita de la unitat familiar, sense que hi haja cap mes d'interrupció d'esta amb motiu de la defunció.
  
1.b. Variació de les circumstàncies relacionades amb l'atenció a la persona anciana i en especial la seia disconformitat manifesta respecte a l'atenció rebuda.
  
1.c. Incompliment dels requisits i obligacions per part dels beneficiaris.
  
2. Es podrà dictar una resolució de desistiment sense efectes o minoració i, en tot cas, de reintegrament de les quantitats rebudes, amb l'exigència de l'interés de demora des del moment del pagament de la subvenció, en els supòsits de l'article 47.9 del Text Refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991, així com quan hi haja causes d'extinció de les ajudes.
  
El procediment s'iniciarà d'ofici com a conseqüència de la mateixa iniciativa de l'òrgan competent, d'una orde superior, de la petició raonada d'altres òrgans, o de la formulació d'una denúncia.
  
El termini màxim per a resoldre i notificar la resolució procedent serà de sis mesos comptadors des del moment en què va ser incoat l'expedient de revocació o minoració.
  
3. Quant al procediment de revisió, les quantitats que calga reintegrar tindran la consideració d'ingrés de dret públic a l'efecte del procediment aplicable a la seua cobrança.
  
4. Quant a la resolució, segons el procediment establit en este article, escau al director general de Servicis Socials, per delegació de la consellera de Benestar Social, amb propostes prèvies de resolució individuals formulades per les direccions territorials de Benestar Social.
  
5. En els casos de nul·litat, anul·labilitat i rectificació d'errors dels actes administratius que van servir de base a la concessió d'estes ajudes caldrà ajustar-se al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En el cas que el sol·licitant, pel procés de revisió d'expedients o per altres causes, hagueren de reintegrar quantitats pagades anticipadament d'altres exercicis, estes podran compensar-se amb la nova quantia concedida en l'exercici de l'any 2005, després d'obtindre la seua conformitat, sense perjuí dels interessos de demora que pogueren correspondre per les quantitats indegudament percebudes al seu dia.
  
DISPOSICIONS ADDICIONALS
  
Primera
  
L'eficàcia de la present convocatòria queda condicionada a l'existència, en els pressupostos de l'exercici econòmic de l'any 2005, de crèdit adequat i suficient per a atendre les ajudes previstes en ella.
  
La Conselleria de Benestar Social, una vegada esgotats els fons, farà pública la dita circumstància, a l'efecte de la seua desconvocatòria.
  
Segona
  
La Conselleria de Benestar Social publicarà mitjançant una resolució, les dotacions pressupostàries màximes per a les ajudes convocades, una vegada aprovada i publicada la Llei de Pressupostos de la Generalitat per a l'any 2005.
  
Tercera
  
Els aspectes regulats en la present Orde s'aplicaran sense perjuí de totes les normes que regixen el règim jurídic de l'administració de la Generalitat Valenciana, especialment en matèria pressupostària.
  
Quarta
  
En tots els casos, la declaració de l'Impost sobre la Renda de les Persones Físiques, corresponent a l'exercici de 2003, serà aquella que va haver de ser presentada davant de l'administració tributària l'any 2004.
  
DISPOSICIÓ FINAL
  
Única
  
La present Orde entrarà en vigor l'endemà de la publicació en el Diari Oficial de la Generalitat Valenciana. No obstant això, no es dictarà cap resolució sobre les sol·licituds d'ajuda, al seu empara, fins que no es publique en el Diari Oficial de la Generalitat Valenciana, la resolució de la consellera de Benestar Social per la qual es dóna publicitat a les línies pressupostàries que sufragaran estes ajudes, així com els seus imports, en l'exercici 2005.
  
Contra la present Orde podrà interposar-se recurs contenciós administratiu, en el termini de dos mesos comptadors des de l'endemà de la publicació, davant la sala corresponent del Tribunal Superior de Justícia de la Comunitat Valenciana o, potestativament, recurs de reposició davant la Conselleria de Benestar Social, en el termini d'un mes a partir de l'endemà de la publicació en el Diari Oficial de la Generalitat Valenciana, d'acord amb el que preveuen els articles 116 i 117 de la Llei de Règim Jurídic de les Administracions Públiques i del Procediment Administratiu Comú i amb les condicions establides en la llei reguladora de l'esmentada jurisdicció.
  
València, 9 de desembre de 2004
  
La consellera de Benestar Social,
  
ALICIA DE MIGUEL GARCÍA
  
ANNEX I
  
Barem per a acreditar la necessitat ajuda
  
Atencions que necessita Punts
  
Mobilitat
  
Camina amb normalitat 0
  
Camina amb dificultat o amb ajuda de bastó 2
  
Camina amb ajuda de crosses, caminador, etc. 4
  
En cadira de rodes o enllitat 6
  
Vestimenta
  
Es vist sense ajuda i correctament 0
  
Es vist sol però incorrectament 2
  
Necessita alguna ajuda per a vestir-se 3
  
Incapaç de vestir-se sense ajuda 4
  
Neteja
  
S'endreça sense ajuda 0
  
S'endreça sol però incorrectament 2
  
Necessita ajuda per a endreçar-se 3
  
Incapaç d'endreçar-se sense ajuda 4
  
Alimentació
  
S'alimenta correctament i sense ajuda 0
  
S'alimenta amb ajuda mínima 2
  
Necessita ajuda ben sovint 3
  
És incapaç d'alimentar-se, necessitant ajuda sempre 4
  
Continència d'esfínters
  
Continència completa 0
  
Incontinència ocasional 2
  
Incontinència freqüent 3
  
Incontinència completa 4
  
Limitacions que patix:
  
Limitació visual
  
Cap o lleu 0
  
Moderada 0,50
  
Important 1
  
Total 2
  
Limitació auditiva
  
Cap o lleu 0
  
Moderada 0,50
  
Important 1
  
Total
  
Situació psíquica
  
Orientació en el temps i en l'espai
  
Completament orientat 0
  
Desorientació ocasional 1
  
Desorientació freqüent 2
  
Completament desorientat 3
  
Incoherències en la comunicació
  
Cap o lleu 0
  
Moderada 1
  
Important 2
  
Total 3
  
Estat emocional
  
Normal 0
  
Inestable 1
  
Alterat 2
  
Depressiu 3
  
Trastorns en la conducta
  
Cap 0
  
Lleugers 2
  
Moderats 3
  
Importants 4
  
Trastorns en la memòria
  
Cap 0
  
Lleugers 0,50
  
Moderats 0,75
  
Importants 1
  
Estabilitat de l'estat de salut
  
Deteriorament progressiu lent 0
  
Deteriorament progressiu moderat 1
  
Deteriorament progressiu accelerat 2
  
Deteriorament progressiu molt accelerat 3
  
Per altres situacions no especificades en apartats
  
anteriors que es desprenguen del diagnòstic mèdic fins a 5
  
ANNEX III
  
Subrogació ajuda a persones amb ancians i ancianes dependents a càrrec seu
  
A EMPLENAR PER LA PERSONA SOL·LICITANT
  
Declare davall la meua responsabilitat que són certes les dades consignades en la present sol·licitud i quede assabentat de l'obligació de comunicar a la Direcció General de Servicis Socials qualsevol variació que poguera produir-se d'ara en avant.
  
A ?, - de - de 200 €
  
Firmat (sol·licitant) -
  
A EMPLENAR POR LA PERSONA ANCIANA
  
Manifieste el meu desig de ser atés/atesa per Sr/Sra:
  
????????????????????????-
  
A ?, - de - de 200 €
  
Firmat (persona anciana) -
  
Les persones firmants AUTORITZEN la Direcció General de Servicis Socials perquè requerisca els certificats de renda, pensions i vida laboral als organismes encarregats de la seua gestió, quan això siga preceptiu per a complir als requisits de l'orde que regula estes ajudes:
  
SÍ NO
  
- Estes declaracions i autoritzacions s'adjunten a la sol·licitud de Sr/Sra - amb DNI: - i amb domicili al c/ - de la localitat de - en relació amb les ajudes per a l'atenció d'ancian/es en l'àmbit familiar de l'exercici 200 €
  
 ?, - de - de 200 €